Благодарственные молитвы
по святом Причащении
Слаˆва Тебеˆ, Боˆже. Слаˆва Тебеˆ, Боˆже. Слаˆва Тебеˆ, Боˆже.
Благодарственная молитва, 1-я
Благодарюˆ Тя, Гоˆсподи Боˆже мой, яˆко не отриˆнул мя есиˆ греˆшнаго, но оˆбщника мя быˆти святыˆнь Твоиˆх сподоˆбил есиˆ. Благодарюˆ Тя, яˆко менеˆ недостоˆйнаго причастиˆтися пречиˆстых Твоиˆх и небеˆсных Дароˆв сподоˆбил есиˆ. Но Владыˆко Человеколюˆбче, нас раˆди умеˆрый же и воскресыˆй, и дароваˆвый нам страˆшная сияˆ и животворяˆщая Таˆинства, во благодеяˆние и освящеˆние душ и телеˆс наˆших, даждь быˆти сим и мне во исцелеˆние душиˆ же и теˆла, во отгнаˆние всяˆкаго сопротиˆвнаго, в просвещеˆние оˆчию сеˆрдца моегоˆ, в мир душеˆвных моиˆх сил, в веˆру непостыˆдну, в любоˆвь нелицемеˆрну, во исполнеˆние премуˆдрости, в соблюдеˆние заˆповедей Твоиˆх, в приложеˆние Божеˆственныя Твоеяˆ благодаˆти, и Твоегоˆ Цаˆрствия присвоеˆние: да во святыˆни Твоеˆй теˆми сохраняˆемь, Твоюˆ благодаˆть поминаˆю всегдаˆ, и не ктомуˆ себеˆ живуˆ, но Тебеˆ, наˆшему Владыˆце и Благодеˆтелю; и таˆко сегоˆ житияˆ изшеˆд о надеˆжди животаˆ веˆчнаго, в присносуˆщный достиˆгну покоˆй, идеˆже праˆзднующих глас непрестаˆнный, и безконеˆчная слаˆдость зряˆщих Твоегоˆ лицаˆ доброˆту неизречеˆнную. Ты бо есиˆ иˆстинное желаˆние, и неизречеˆнное весеˆлие люˆбящих Тя, Христеˆ Боˆже наш, и Тя поеˆт вся тварь во веˆки. Амиˆнь.
Молитва 2-я, святого Василия Великого
Владыˆко Христеˆ Боˆже, Царюˆ векоˆв, и Содеˆтелю всех, благодарюˆ Тя о всех, яˆже ми есиˆ поˆдал благиˆх, и о причащеˆнии пречиˆстых и животворяˆщих Твоиˆх Таˆинств. Молюˆ уˆбо Тя, Блаˆже и Человеколюˆбче: сохраниˆ мя под кроˆвом Твоиˆм, и в сеˆни крилуˆ Твоеˆю; и даˆруй ми чиˆстою соˆвестию, даˆже до послеˆдняго моегоˆ издыхаˆния, достоˆйно причащаˆтися святыˆнь Твоиˆх, во оставлеˆние грехоˆв, и в жизнь веˆчную. Ты бо есиˆ хлеб живоˆтный, истоˆчник святыˆни, Подаˆтель благиˆх, и Тебеˆ слаˆву возсылаˆем, со Отцеˆм, и Святыˆм Дуˆхом, ныˆне и приˆсно, и во веˆки векоˆв. Амиˆнь.
Молитва 3-я, святого Симеона Метафраста
Даˆвый пиˆщу мне Плоть Твоюˆ воˆлею, огнь сый и опаляˆяй недостоˆйныя, да не опалиˆши менеˆ, Содеˆтелю мой; паˆче же пройдиˆ во уˆды мояˆ, во вся состаˆвы, во утроˆбу, в сеˆрдце. Попалиˆ теˆрние всех моиˆх прегрешеˆний. Дуˆшу очиˆсти, освятиˆ помышлеˆния. Состаˆвы утвердиˆ с костьмиˆ вкуˆпе. Чувств просветиˆ простуˆю пятериˆцу. Всегоˆ мя спригвоздиˆ страˆху Твоемуˆ. Приˆсно покрыˆй, соблюдиˆ же, и сохраниˆ мя от всяˆкаго деˆла и слоˆва душетлеˆннаго. Очиˆсти, и омыˆй, и украсиˆ мя; удобриˆ, вразумиˆ, и просветиˆ мя. Покажиˆ мя Твоеˆ селеˆние едиˆнаго Дуˆха, и не ктомуˆ селеˆние грехаˆ. Да яˆко Твоегоˆ доˆму, вхоˆдом причащеˆния, яˆко огняˆ менеˆ бежиˆт всяк злодеˆй, всяˆка страсть. Молиˆтвенники Тебеˆ приношуˆ вся святыˆя, чиноначаˆлия же безплоˆтных, Предтеˆчу Твоегоˆ, премуˆдрыя апоˆстолы, к сим же Твоюˆ несквеˆрную чиˆстую Маˆтерь; иˆхже мольбыˆ, Благоутроˆбне, приимиˆ, Христеˆ мой, и сыˆном свеˆта содеˆлай Твоегоˆ служиˆтеля. Ты бо есиˆ освящеˆние, и едиˆный наˆших, Блаˆже, душ и свеˆтлость; и Тебеˆ лепоподоˆбно, яˆко Боˆгу и Владыˆце, слаˆву вси возсылаˆем на всяк день.
Молитва 4-я
Теˆло Твоеˆ святоˆе, Гоˆсподи Иисуˆсе Христеˆ, Боˆже наш, да буˆдет ми в живоˆт веˆчный, и Кровь Твояˆ честнаˆя во оставлеˆние грехоˆв; буˆди же ми благодареˆние сиеˆ в раˆдость, здраˆвие и весеˆлие; в страˆшное же и второˆе пришеˆствие Твоеˆ сподоˆби мя греˆшнаго стаˆти одеснуˆю слаˆвы Твоеяˆ, молиˆтвами Пречиˆстыя Твоеяˆ Маˆтере, и всех святыˆх.
Молитва 5-я, ко Пресвятой Богородице
Пресвятаˆя Владыˆчице Богороˆдице, свеˆте помрачеˆнныя моеяˆ душиˆ, надеˆждо, покроˆве, прибеˆжище, утешеˆние, раˆдование моеˆ, благодарюˆ Тя, яˆко сподоˆбила мя есиˆ, недостоˆйнаго, причаˆстника быˆти пречиˆстаго Теˆла и честныˆя Кроˆве Сыˆна Твоегоˆ. Но роˆждшая иˆстинный Свет, просветиˆ мояˆ уˆмныя оˆчи сеˆрдца; Я˜же истоˆчник безсмеˆртия роˆждшая, оживотвориˆ мя умерщвлеˆннаго грехоˆм; Я˜же миˆлостиваго Боˆга любоблагоутроˆбная Маˆти, помиˆлуй мя, и даждь ми умилеˆние, и сокрушеˆние в сеˆрдце моеˆм, и смиреˆние в мыˆслех моиˆх, и воззваˆние в пленеˆниих помышлеˆний моиˆх; и сподоˆби мя до послеˆдняго издыхаˆния неосуждеˆнно приимаˆти пречиˆстых Таˆин освящеˆние, во исцелеˆние душиˆ же и теˆла; и подаˆждь ми слеˆзы покаяˆния и исповеˆдания, во еˆже пеˆти и слаˆвити Тя во вся дни животаˆ моегоˆ, яˆко благословеˆна и препрослаˆвлена есиˆ во веˆки. Амиˆнь.
Затем:
Ныˆне отпущаˆеши рабаˆ Твоегоˆ, Владыˆко, по глагоˆлу Твоемуˆ с миˆром: яˆко виˆдеста оˆчи моиˆ спасеˆние Твоеˆ, еˆже есиˆ уготоˆвал пред лицеˆм всех людеˆй, свет во откровеˆние языˆков, и слаˆву людеˆй Твоиˆх Израˆиля.
Святыˆй Боˆже, Святыˆй Креˆпкий, Святыˆй Безсмеˆртный, помиˆлуй нас. (Трижды.)
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
Пресвятаˆя Троˆице, помиˆлуй нас; Гоˆсподи, очиˆсти грехиˆ наˆша; Владыˆко, простиˆ беззакоˆния наˆша; Святыˆй, посетиˆ и исцелиˆ неˆмощи наˆша, иˆмене Твоегоˆ раˆди.
Гоˆсподи, помиˆлуй. (Трижды.)
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
О˜тче наш, И˜же есиˆ на Небесеˆх! Да святиˆтся иˆмя Твоеˆ, да прииˆдет Цаˆрствие Твоеˆ, да буˆдет воˆля Твояˆ, яˆко на Небесиˆ, и на землиˆ. Хлеб наш насуˆщный даждь нам днесь; и остаˆви нам доˆлги наˆша, яˆкоже и мы оставляˆем должникоˆм наˆшим; и не введиˆ нас во искушеˆние, но избаˆви нас от лукаˆваго.
Если совершалась Литургия святого Иоанна Златоустаго,
читай святому Иоанну:
Тропарь, глас 8-й
Уст твоиˆх, яˆкоже свеˆтлость огняˆ, возсияˆвши благодаˆть, вселеˆнную просветиˆ; не сребролюˆбия миˆрови сокроˆвища снискаˆ, высотуˆ нам смиреномуˆдрия показаˆ. Но твоиˆми словесыˆ наказуˆя, оˆтче Иоаˆнне Златоуˆсте, молиˆ Слоˆва Христаˆ Боˆга спастиˆся душаˆм наˆшим.
Слаˆва Отцуˆ, и Сыˆну, и Святоˆму Дуˆху.
Кондак, глас 6-й
От Небеˆс прияˆл есиˆ Божеˆственную благодаˆть, и твоиˆма устнаˆма вся учиˆши покланяˆтися в Троˆице Едиˆному Боˆгу, Иоаˆнне Златоуˆсте всеблажеˆнне, преподоˆбне, достоˆйно хваˆлим тя: есиˆ бо настаˆвник, яˆко Божеˆственная являˆя.
И ныˆне и приˆсно, и во веˆки векоˆв. Амиˆнь.
Богородичен
Предстаˆтельство христиаˆн непостыˆдное, Ходаˆтайство ко Творцуˆ непрелоˆжное, не преˆзри греˆшных молеˆний глаˆсы, но предвариˆ, яˆко Благаˆя, на поˆмощь нас, веˆрно зовуˆщих Ти: ускориˆ на молиˆтву, и потщиˆся на умолеˆние, предстаˆтельствующи приˆсно, Богороˆдице, чтуˆщих Тя.

[Если же совершалась Литургия святого Василия Великого,
читай святому Василию:
Тропарь, глас 1-й
Во всю зеˆмлю изыˆде вещаˆние твоеˆ, яˆко приеˆмшую слоˆво твоеˆ, иˆмже боголеˆпно научиˆл есиˆ, естествоˆ суˆщих уясниˆл есиˆ, человеˆческия обыˆчаи украсиˆл есиˆ, цаˆрское свящеˆние, оˆтче преподоˆбне, молиˆ Христаˆ Боˆга, спастиˆся душаˆм наˆшим.
Слаˆва Отцуˆ, и Сыˆну, и Святоˆму Дуˆху.
Кондак, глас 4-й
Явиˆлся есиˆ основаˆние непоколебиˆмое Цеˆркве, подаяˆ всем некраˆдомое госпоˆдство человеˆком, запечатлеˆя твоиˆми велеˆньми, небоявлеˆнне Васиˆлие преподоˆбне.
И ныˆне и приˆсно, и во веˆки векоˆв. Амиˆнь.
Богородичен
Предстаˆтельство христиаˆн непостыˆдное, Ходаˆтайство ко Творцуˆ непрелоˆжное, не преˆзри греˆшных молеˆний глаˆсы, но предвариˆ, яˆко Благаˆя, на поˆмощь нас, веˆрно зовуˆщих Ти: ускориˆ на молиˆтву, и потщиˆся на умолеˆние, предстаˆтельствующи приˆсно, Богороˆдице, чтуˆщих Тя.]
[Если же совершалась Литургия Преждеосвященных Даров,
читай святому Григорию:
Тропарь, глас 4-й
И˜же от Боˆга свыˆше Божеˆственную благодаˆть восприеˆм, слаˆвне Григоˆрие, и Тогоˆ сиˆлою укрепляˆемь, еваˆнгельски шеˆствовати извоˆлил есиˆ; отонуˆдуже у Христаˆ возмеˆздие трудоˆв прияˆл есиˆ, всеблажеˆнне: Егоˆже молиˆ, да спасеˆт дуˆши наˆша.
Слаˆва Отцуˆ, и Сыˆну, и Святоˆму Дуˆху.
Кондак, глас 3-й
Подобоначаˆльник показаˆлся есиˆ Начаˆльника паˆстырем Христаˆ, иˆноков чредыˆ, оˆтче Григоˆрие, ко ограˆде Небеˆсней наставляˆя, и оттуˆду научиˆл есиˆ стаˆдо Христоˆво заˆповедем Егоˆ: ныˆне же с ниˆми раˆдуешися, и ликуˆеши в Небеˆсных кроˆвех.
И ныˆне и приˆсно, и во веˆки векоˆв. Амиˆнь.

Богородичен
Предстаˆтельство христиаˆн непостыˆдное, Ходаˆтайство ко Творцуˆ непрелоˆжное, не преˆзри греˆшных молеˆний глаˆсы, но предвариˆ, яˆко Благаˆя, на поˆмощь нас, веˆрно зовуˆщих Ти: ускориˆ на молиˆтву, и потщиˆся на умолеˆние, предстаˆтельствующи приˆсно, Богороˆдице, чтуˆщих Тя.]
Затем:
Гоˆсподи, помиˆлуй. (12 раз.)
Честнеˆйшую Херувиˆм, и слаˆвнейшую без сравнеˆния Серафиˆм, без истлеˆния Боˆга Слоˆва роˆждшую, суˆщую Богороˆдицу Тя величаˆем.
Слаˆва Отцуˆ, и Сыˆну, и Святоˆму Дуˆху, и ныˆне и приˆсно, и во веˆки векоˆв. Амиˆнь.
Гоˆсподи, помиˆлуй. (Трижды.)
Гоˆсподи Иисуˆсе Христеˆ, Сыˆне Боˆжий, молиˆтв раˆди Пречиˆстыя Твоеяˆ Маˆтере, преподоˆбных и богоноˆсных отеˆц наˆших, и всех святыˆх, помиˆлуй нас. Амиˆнь.
После причащения да пребывает каждый в чистоте, воздержании и немногословии, чтобы достойно сохранить в себе Христа принятого.